O‘zbekistondagi 7ta yog‘-moy ishlab chiqarish zavodi sotuvga qo‘yildi

«Toshkent» respublika fond birjasi savdolariga davlat ulushiga ega 7ta yog‘-moy ishlab chiqaruvchi zavod aksiyalari sotuvga chiqarildi. Ushbu savdolar birjaning davlat ulushini yirik investorga sotish uchun mo‘ljallangan Nego Board bo‘limida o‘tkaziladi.
Kun.uz muxbirining xabar berishicha, sotuvga quyidagi zavodlarning aksiya paketlari qo‘yilgan:
Davlat aktivlarini boshqarish agentligi davlat ulushi mavjud barcha yog‘-moy kombinat va zavodlar sotuvga chiqarilishini ta'kidlagandi.
2020 yil mart oyida ro‘yxatda yuqoridagi ko‘rsatilgan yog‘-moy korxonalari sotuvga chiqarildi. Shulardan «Yog‘gar» aksiyadorlik jamiyatining narxi ayni paytda avvalgi taklifdan ko‘ra, 20 foizga kamaytirilgan. Shuningdek, «Urganch yog‘-moy» AJ bo‘yicha taklif etilgan narx 40 foizga tushirilgan.
Davlat aktivlarini boshqarish agentligi «Toshkent yog‘-moy» kombinati AJ ustav fondidagi davlat ulushi ham sotilishi haqida xabar bergandi. Ushbu korxona bir qancha brendlar, xususan, «Moya mechta» brendi ostidagi mahsulotlar ishlab chiqaradi.